আচ্ছা বলতো সূর্য আমাদেরকে আলো ও তাপ দিচ্ছে কিভাবে? এর উত্তরে অনেকেই বলবে সূর্যে আগুন জ্বলছে। রসায়নের ভাষায় কোনো কিছু জ্বালানো বা পোড়ানোকে বলা হয় দহন। আর দহন মানে হচ্ছে উত্তপ্ত অবস্থায় অক্সিজেনের সাথে বিক্রিয়া করা। মজার ব্যাপার হচ্ছে সূর্যের মধ্যে যদি এ ধরনের কাঠ ও কয়লা ইত্যাদির মতো দহন চলত, তবে কয়েক হাজার বছরেই সূর্যের জ্বালানি শেষ হয়ে যেত। অথচ সূর্য প্রায় চারশো কোটি বছর ধরে তাপ বিকিরণ করে যাচ্ছে এবং আরো প্রায় সমপরিমাণ সময় ধরে একই কাজ করে যাবে। তাহলে সূর্যে কী ঘটে নিশ্চয় জানতে ইচ্ছে করছে।